recursal/SuperWikiNEXT-32B huggingface dataset:
**கந்தசாமி சண்முகம்பிள்ளை** (சூலை 21, 1917 - மே 14, 2010) இலங்கையைச் சேர்ந்த மிருதங்கக் கலைஞர். இலங்கை வானொலியில் 34 ஆண்டுகள் மிருதங்கக் கலைஞராகப் பணியாற்றியவர்.

வாழ்க்கைக் குறிப்பு
-------------------

சண்முகம்பிள்ளை யாழ்ப்பாணம், இணுவில் என்னும் கிராமத்தில் கந்தசாமி, தங்கமுத்து ஆகியோருக்குப் பிறந்தார். இவருடைய தந்தை கந்தசாமி ஒரு சிறந்த கருநாடக இசைக் கலைஞர் ஆவார். சண்முகம்பிள்ளை தமிழ்நாட்டில் மிருதங்க வித்துவான் குற்றாலம் சிவவடிவேல் பிள்ளையிடம் 1938 முதல் 1940 வரை இரண்டு ஆண்டு காலம் குருகுலவாசம் செய்து பயிற்சி பெற்றார். யாழ்ப்பாணத்தில் நடைபெற்ற இசைக் கச்சேரிகளில் மிருதங்கம் வாசித்து பாராட்டுக்களையும் பெற்றார்.

1942 ஆம் ஆண்டு ஏப்ரல் மாதம் புல்லாங்குழல் வித்துவான் ஆர். மூர்த்தி ஐயர் சண்முகம்பிள்ளையை இலங்கை வானொலியில் இசைக் கச்சேரி செய்வதற்காக கொழும்புக்கு அழைத்து வந்தார். இலங்கை வானொலி தமிழ்ப் பிரிவுக்குப் பொறுப்பாக அன்றைய காலத்தில் இருந்தவர் சோ. சிவபாதசுந்தரம். அவர் சண்முகம்பிள்ளையின் திறமையைக் கவனித்து இவரைக் கொழும்பிலேயே நிரந்தரமாக வந்து தங்குமாறு வேண்டிக் கொண்டார். அதற்கிணங்க சண்முகம்பிள்ளை கொழும்பிலேயே நிரந்தரமாக தங்கி விட்டார். கொழும்பு வானொலியில் கிழமைக்கு மூன்று நாட்கள் இசைக் கச்சேரி நடைபெறும். அவற்றில் சண்முகம்பிள்ளை கலந்து கொண்டார். 1952 ஆம் ஆண்டில் சண்முகம்பிள்ளை இலங்கை வானொலியில் "super grade" இசைக்கலைஞராக ஆக நியமனம் பெற்றார். 1976 ஆம் ஆண்டில் இவர் ஓய்வு பெற்றார்.

விருதுகளும் பட்டங்களும்
-----------------------

* "லயவாதி", "கலாமான்ய", "கலாபூஷணம்", "கலாநிதி" ஆகிய பட்டங்கள் இவருக்கு வழங்கப்பட்டன.

குடும்பம்
---------

சண்முகம்பிள்ளையின் மனைவி விஜயலட்சுமி சண்முகம்பிள்ளை ஒரு நடன ஆசிரியை. இவர்களின் பிள்ளைகள் கலாபூசணம் பிரகதா தில்லைநடராஜா, "கலாசூரி" வாசுகி ஜெகதீஸ்வரன் ஆகியோரும் பிரபலமான நடன ஆசிரியைகள் ஆவர். மகன் எஸ். விஸ்வநாதன் இலங்கையின் தேசியத் தொலைக்காட்சி நிறுவனமான ரூபவாகினியின் தமிழ்ப் பிரிவுப் பணிப்பாளராக இருந்தவர்.

உசாத்துணை
---------

* *சிறந்த மிருதங்க வித்துவானாகப் பிரகாசித்த கலாபூஷணம் சண்முகம்பிள்ளை*, எழுதியவர்: கலாபூஷ்ணம் செல்லத்தம்பி மாணிக்கவாசகர், வீரகேசரி, மே 14, 2011
**பதர்பூர் அனல் மின் நிலையம்** தில்லியின் பதர்பூர் பகுதியில் அமைந்துள்ளது.
இதை தேசிய அனல் மின் நிறுவனம் கட்டுப்படுத்துகிறது.

இது தில்லிக்கு மின்சாரம் வழங்குகிறது. யமுனை ஆற்றின் கால்வாய் மூலம் நீரைப் பெற்று சூடான இயந்திரங்கள் குளிர்விக்கப்படுகின்றன.

சுற்றுச்சூழல் விளைவுகள்
-----------------------

2015 ஆம் ஆண்டு அறிவியல் மற்றும் சுற்றுச்சூழல் நடுவம் நடத்திய ஆய்வின் படி இந்தியாவிலேயே சூழலை மிகவும் மாசுபடுத்தும் மின் நிலையம் இதுவே ஆகும். தில்லியின் மின் தேவையில் எட்டு சதவீதத்தை மட்டுமே நிறைவு செய்யும் இந்நிலையம் தில்லியில் மொத்த மின்நிலையங்களால் வெளிப்படும் மாசுத்துகள்களின் தொகையில் 80 முதல் 90% வரை வெளியிடுகிறது.

தில்லியில் ஏற்பட்ட பெரும் புகை மூட்டத்தின் போது காற்று மாசின் அளவினைக் குறைப்பதற்காக இந்த மின்நிலையம் தற்காலிகமாக நிறுத்தி வைக்கப்பட்டது. இது 2017 மார்ச்சு 16-இல் மீண்டும் மின் உற்பத்தியைத் துவக்கியது. சுற்றுச்சூழல் மாசு தடுப்பு மற்றும் கட்டுப்பாட்டு நிறுவனம் இந்த மின் நிலையத்தை 2018 சூலை மாதத்தில் மூடிவிடப் பரிந்துரைத்து உள்ளது.

சான்றுகள்
---------

1. ↑  "The Badarpur Plant's effect on air pollution and why it needs to be shut down". *The Economic Times*. 12 August 2016.. பார்த்த நாள்: 25 November 2016.
2. ↑  "Badarpur thermal power station to start operations on Thursday". *ஹிந்துஸ்தான் டைம்ஸ்*. 15 March 2017.. பார்த்த நாள்: 10 April 2017.
**ஜே. சி. டேனியல்** மலையாள சினிமாவின் தந்தை என்று போற்றப்படுபவர். இவரது விகதகுமாரன் *(Vigathakumaran)* (மலையாளம்: വിഗതകുമാരൻ எனும் மௌனத் திரைப்படமே மலையாளத்தில் வெளியான முதல் திரைப்படம்.

ஜே. சி. டேனியல் விகதகுமாரன் படத்தின் தயாரிப்பு, இயக்கம், கதை, படப்பிடிப்பு, தொகுப்பு என்ற அனைத்துப் பணிகளிலும் ஈடுபட்டதோடன்றி கதாநாயகனாகவும் நடித்திருந்தார்.

டேனியல் அன்றைய திருவிதாங்கூர் சமஸ்தானத்தில் இருந்த அகஸ்தீஸ்வரத்தில் பிறந்தவர். திருவனந்தபுரத்தில் உள்ள மகாராஜா கல்லூரியில் படித்தவர். பழந்தமிழர் தற்காப்புக் கலையான களரிப்பயிற்றில் ஆர்வமும் பயிற்சியும் பெற்றிருந்த இவர் மக்களிடையே களரிப்பயிற்று குறித்த விழிப்புணர்வு ஏற்படுத்தும் வகையில் திரைப்படம் ஒன்றை வெளியிட விரும்பினார். அன்றைய பம்பாய்க்குச் சென்று திரைப்பட நுட்பங்களைக் கற்றறிந்து விகதகுமாரன் படத்தை உருவாக்கினார்.

பெண்கள் திரைப்படத்தில் நடிப்பது விபச்சாரத்திற்கு இணையான செயல் என்ற கருத்து நிலவிய அக்காலத்தில் ரோஸி என்ற தலித் பெண் விகதகுமாரன் படத்தில் நாயர் பெண்ணாக நடித்திருந்ததால் படமானது சாதி இந்துகளால் மிகுந்த எதிர்ப்புக்குள்ளானது. திரையரங்கத் திரை கிழிக்கப்பட்டது. கூலித் தொழிலாளியான ரோஸியின் வீடு தீயிட்டுக் கொளுத்தப்பட்டது. கடனாளியான டேனியல் தனது திரைப்படக் கருவிகளையெல்லாம் விற்க வேண்டியதாயிற்று.

டேனியல் தனது எஞ்சிய வாழ்நாளை அகஸ்தீஸ்வரத்திலும் பாளையங்கோட்டையிலும் வறுமையில் கழித்தார். தமிழர் என்ற காரணம் காட்டி கேரள அரசு அவருக்கு உதவ மறுத்தது. 1975 ஆம் ஆண்டு டேனியல் காலமானார்.

1992 ஆம் ஆண்டு முதல் மலையாள திரைப்படத்துறையில் வாழ்நாள் சாதனை புரிந்தோருக்கு ஜே. சி. டேனியல் விருது என்ற பெயரில் விருது வழங்கப்பட்டு வருகிறது.

மேற்கோள்கள்
-----------

1. ↑  Cinema of Malayalam, *J C Daniel*, 6 ஜூன் 2009 அன்று மூலம் பரணிடப்பட்டது, 1 january 2009 அன்று பார்க்கப்பட்டது Check date values in: `|accessdate=` (உதவி)
2. 1 2  cinemaofmalayalam.net - Biography பரணிடப்பட்டது 2009-06-06 at the வந்தவழி இயந்திரம்
3. ↑  "New media misrepresents role of women: Kumar Shahani" பரணிடப்பட்டது 2010-08-18 at the வந்தவழி இயந்திரம். *The Hindu*. 2010-08-14.
4. ↑  Weblokam - Profile: Page 2 பரணிடப்பட்டது 2008-10-29 at the வந்தவழி இயந்திரம்
**கருங்குளம் குலசேகரமுடையார் கோயில்** தமிழ்நாட்டில் திருநெல்வேலி மாவட்டம், கருங்குளம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் குலசேகரமுடையார், கோமதிஅம்பாள் சன்னதிகளும், விநாயகர், நாகசுப்பிரமணியர், நந்தி, பலிபீடம் உபசன்னதிகளும் உள்ளன. இங்குக் கோயில் கல்வெட்டு உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஐப்பசி மாதம் திருக்கல்யாணம் முக்கிய திருவிழாவாக நடைபெறுகிறது. கார்த்திகை மாதம் திருக்கார்த்திகை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**க. அப்புலிங்கம்** என்பவர் தமிழ்க்கவிஞர்களுள் ஒருவர். புதுக்கவிதைகளின் வளர்ச்சியில் இவரது பங்கு அதிகம் உண்டு. நிலக்கிழார், சிவனடியார், சமூக அன்னம்பாலிப்பு சத்திரக் காப்பாளர், பதிப்பாளர் போன்ற பன்முகப் பார்வைக் கொண்டவர்.

பிறப்பும் இளமையும்
------------------

இவர் திருச்சி மாவட்டம், திருவானைக்காவல் எனும் ஊரில் 03-7-1917 ஆம் ஆண்டு பிறந்தார். 
இவரது பெற்றோர் கணபதியாப் பிள்ளை-மதுரம் அம்மாள் ஆவர். தமிழில் புலவர் பட்டம் பெற்ற இவர், அரசுப் பள்ளியில் தமிழாசிரியராகப் பணியாற்றியுள்ளார். இவர் "கலைவாணன்" எனும் புனைப்பெயரில் கவிதைகள் படைத்துள்ளார்.

கவிதைப் பணிகள்
--------------

இவர் கலை இலக்கிய முற்போக்கு இதழ்களான கிராம ஊழியன், வசந்தம், கலைமகள், கலாமோகினி உள்ளிட்ட இதழ்களில் கவிதைகள் எழுதியுள்ளார். 1963-ஆம் ஆண்டு புது தில்லியில் நடைபெற்ற பன்மொழிக் கவியரங்கில் கலந்து கொண்டு கவிதைகள் வாசித்துள்ளார்.1942-இல் காந்தியின் வேண்டுகோளுக்கிணங்க, தாம் அணிந்திருந்த அந்நியத் துணியைத் தீயிலிட்டுப் பொசுக்கிக் கதர் ஆடை அணியத்தொடங்கினார். சுமார் 500 கவியரங்குகளில் கலந்து கொண்டு கவிதைகள் படைத்துள்ளார்.

படைப்புகள்
----------

அவருடைய படைப்புகளில் கீழ்க்கண்டவை உள்ளிட்ட பல நூல்கள் அடங்கும்.

* உதயம்
* நிவேதனம்
* அழியா அழகி
* ஆன்மாராதனை
* வயலூர் முருகன் பிள்ளைத்தமிழ்
* காவை முருகன் பிள்ளைத்தமிழ்
* மனச்சிமிழ்
* ஞானதீபம்
* காவிரி
* ஜீவானந்தம்

விருதுகள்
---------

சாகித்திய அகாதெமி பரிசு, தமிழகக் கவிஞர் மன்றத்தின் பரிசு என பல பெற்றவர். திருச்சி தமிழ்ப் பேரவை இவருக்கு, **கவிஞர் திலகம்** எனும் விருது வழங்கியுள்ளது. 1986ஆம் ஆண்டு தமிழக அரசு தமிழ் வளர்ச்சிக்கான சிறந்த நூலுக்கான முதல் பரிசினை இவரது **கலைவாணன் கவிதைகள்** எனும் நூல் பெற்றுள்ளது.அமெரிக்க நாட்டு உலகப் பல்கலைக்கழகம் இவருக்கு **டாக்டர்** பட்டம் வழங்கியுள்ளது.

மறைவு
-----

இவர் 12-02-1988இல் மறைந்தார்.

மேற்கோள்கள்
-----------

1. ↑   *இருபதாம் நூற்றாண்டில் 100 தமிழ்க் கவிஞர்கள்*. சென்னை: பழனியப்பா பிரதர்ஸ். 2004. பக். 90.

உசாத்துணை
---------

* வல்லிக்கண்ணன், புதுக்கவிதையின் தோற்றமும் வளர்ச்சியும், பாரி நிலையம், சென்னை, 2008
* தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1986
**ஜே. கே. ரித்தீஷ்** (5 மார்ச் 1973 – 13 ஏப்ரல் 2019) ஓர் இந்திய நடிகரும், அரசியல்வாதியும் ஆவார். இவர் அண்ணா திராவிட முன்னேற்றக் கழகத்தை சேர்ந்தவர் ஆவார். இவர் 2009 ஆம் ஆண்டு நடந்த நாடாளுமன்றத் தேர்தலில், இராமநாதபுரம் தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, இந்திய மக்களவைக்குத் தேர்ந்தெடுக்கப்பட்டார். அந்த தேர்தலில் தன்னை எதிர்த்துப் போட்டியிட்ட அதிமுக வேட்பாளரான வி. சத்தியமூர்த்தியை 69,915 வாக்குகள் வேறுபாட்டில் வென்றார். பின்னர் ஏப்ரல் 10, 2014 அன்று முன்னாள் முதலமைச்சரான ஜெயலலிதா முன்னிலையில் அதிமுகவில் இணைந்தார்.

வாழ்க்கை வரலாறு
---------------

இவர் 05 மார்ச் 1973 ஆம் ஆண்டு இலங்கையில் உள்ள கண்டியில் பிறந்தார். பின்னர் 1976 ஆம் ஆண்டு இவரது குடும்பம் இராமேஸ்வரத்திற்கு குடிபெயர்ந்து. இவரது தந்தை விவசாயியும் மற்றும் தாயார் இல்லத்தரசியும் ஆவார். இவருக்கு சாந்தி மற்றும் மணி என இரண்டு தங்கைகள் உள்ளனர். இவர் 2006 ஆம் ஆண்டு ஜோதீஸ்வரி என்பவரைத் திருமணம் செய்து கொண்டார். இவர்களுக்கு ஆரிக் ரோசன் என்னும் மகன் உள்ளார். இவர் இராமநாதபுரம் மாவட்டத்தில் உள்ள முகமது சதாக் என்னும் தொழில்நுட்பக் கல்லூரியில் படிப்பை முடித்தார். பின்னர் காரைக்குடியில் உள்ள அழகப்பா பொறியியல் கல்லூரியில் பட்டப்படிப்பை முடித்தார்.

2011ஆம் ஆண்டில், அமெரிக்க வாழ் இந்தியர் ஒருவருக்கு நிலம் வாங்கித் தருவதாகக்கூறி ஏமாற்றியதாக, இவர் மீது வழக்குப் பதிவுசெய்யப்பட்டது.

திரை வாழ்க்கை
-------------

இவர் சின்னி ஜெயந்த் இயக்கிய கானல் நீர் திரைப்படத்தில் முதல் முதலில் திரையுலகிற்கு அறிமுகமானார். அதன் பின்பு 2008 ஆம் ஆண்டு வெளியான நாயகன் திரைப்படத்தில் நடித்தார். பின்பு பெண் சிங்கம், எல். கே. ஜி ஆகிய திரைப்படங்களில் நடித்தார்.

### நடித்த திரைப்படங்கள்

| வருடம் | திரைப்படம் | கதாபாத்திரம் | குறிப்புகள் |
| --- | --- | --- | --- |
| 2007 | *கானல் நீர்* | ராஜவேல் |  |
| 2008 | *நாயகன்* | குரு |  |
| 2010 | *பெண் சிங்கம்* |  |  |
| 2019 | *எல். கே. ஜி* | ராம்ராஜ் பாண்டியன் |  |
|

இறப்பு
------

இவர் 2019 ஆம் ஆண்டு நாடாளுமன்றத் தேர்தல் பிரச்சாரத்தில் ஈடுபட்டிருந்த நிலையில், ஏப்ரல் 13, 2019 அன்று மாரடைப்பு ஏற்பட்டு, உயிரிழந்தார்.

மேற்கோள்கள்
-----------

1. ↑  "நடிகரும் முன்னாள் எம்.பி-யுமான ஜே.கே.ரித்தீஷ் மாரடைப்பால் மரணம்!". விகடன் (ஏப்ரல் 13, 2019)
2. ↑  "காப்பகப்படுத்தப்பட்ட நகல்". 2019-03-06 அன்று மூலம் பரணிடப்பட்டது. 2019-04-13 அன்று பார்க்கப்பட்டது.
3. ↑  "நடிகரும் முன்னாள் நாடாளுமன்ற உறுப்பினருமான ஜே.கே. ரித்தீஷ் மாரடைப்பால் மரணம்". பி.பி.சி தமிழ் (ஏப்ரல் 13, 2019)
4. ↑  "நடிகர் ஜே.கே.ரித்திஷ் மாரடைப்பால் காலமானார்". புதிய தலைமுறை (ஏப்ரல் 13, 2019)
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**இராமசாமிக் கவிராயர் தனிப்பாடல்கள்** |

**இராமசாமிக் கவிராயர்** பாடியனவாக 12 பாடல்கள் அச்சேறியுள்ளன. அவற்றில் பதினோரு பாடல்கள் மணலி இராமன் என்னும் காதலன் மாட்டுத் தலைவி அவனது மாலையை வாங்கிவரும்படித் தோழியரைத் தூது அனுப்புவதாக சில பாடல்களும், குருகு, அன்னம் முதலானவற்றைத் தூது விட்டதாக கூறும் பாடல்களும் அமைந்துள்ளன. கடைசியில் உள்ள பாடல் வெறிவிலக்கல் என்னும் துறை பற்றியதாக உள்ளது.

அவனை வள்ளல் என்று காட்டுவதற்காக ஒரு பாடல் அவன் பெயரைக் கன்னன் என்று குறிப்பிடுகிறது. இராமன் என்னும் அவன் பெயரை இலங்கையை வென்றோன் மருகன் என்று ஒரு பாடல் குறிப்பிடுகிறது. குருகினைத் தூது விடும் பாடல் ஒன்று அவனை வரதுங்கராமன் என்று குறிப்பிடுகிறது. அவன் மனையைத் தேராக்கித், தன் மகனைத் தேரோட்டியாக்கித், தன் பேரக்குழந்தைகளைத் தேர்க்காலாக்கித், தன்னை ஒரு அம்பாக்கிக்கொண்டு என்மேல் எய்கிறான் என்று தலைவி கூறுவதாக ஒரு பாடல் உள்ளது. புதுவை முத்துகுமர தொண்டன் என்பவர் போல் கவி பாட முடியாது என்று ஒரு பாடல் குறிப்பிடுகிறது. கலசைத் தெய்வசிகாமணி என இவன் பெயரை ஒரு பாடல் தெரிவிக்கிறது. பருத்திப் பொதியில் இட்ட தீயைப் போலக் காமம் தன்னை வருத்துதாகக் கூறும் உவமை புதுமையாகவும் சிறப்பாகவும் உள்ளது.

அடிக்குறிப்பு
-------------

1. ↑  தனிப்பாடல் திரட்டு பக்கம் 153 முதல் 155
2. ↑  பாடல் 1
3. ↑  பாடல் 2
4. ↑  பாடல் 3
5. ↑  பாடல் 4
6. ↑  பாடல் 5
7. ↑  பாடல் 7
8. ↑  பாடல் 10
9. ↑  பாடல் 12
**நகோர்னோ கரபாக் குடியரசு** (*Nagorno-Karabakh Republic*) அல்லது **ஆட்சாக் குடியரசு**  (*Artsakh Republic*) *நிகழ்நிலைப்படி* விடுதலையான குடியரசாகும். இது தெற்கு கோகேசியாவில் உள்ள நகோர்னோ-கரபாக் பகுதியில் அசர்பைஜானின் தலைநகரமான பாகுவிலிருந்து 270 கிலோமீட்டர் (170 மைல்) மேற்கில் ஆர்மேனியாவில் எல்லைக்கு அருகே அமைந்துள்ளது.

1918 ஆண்டு இராச்சியத்திடமிருந்து ஆர்மேனியாவும் அசர்பைஜானும் விடுதலை அடைந்தப் போது ஆர்மேனியர்கள் பெரும்பான்மையாக குடியிருந்த நகோர்னோ-கரபாக் பகுதி தொடர்பாக இரண்டு நாடுகளிடையே முரண்பாடு ஏற்பட்டது. பின்னர் 1923 ஆம் ஆண்டு சோவியத் ஒன்றியம் இப்பகுதிகளில் தனது அதிகாரத்தை ஏற்படுத்தியதைத் தொடர்ந்து நகோர்னோ-கரபாக் அசர்பைஜான் சோவியத் சோசலிச குடியரசுல் அமைந்த சுயாட்சி ஒப்லாஸ்ட்டாக ஆட்சி செய்யப்பட்டது. சோவியத் ஒன்றியத்தின் கடைசி நாட்களில் ஆர்மேனியாவுக்கும் அசர்பைஜானுக்குமிடையே மீண்டும் இப்பகுதி தொடர்பாக சர்ச்சை வழுத்தது.இதன் காரணமாக இரு நாடுகளிடையே நகோர்னோ-கரபாக் போர் 1988 முதல் 1994 வரை நடைபெற்றது.

1991 டிசம்பர் 10 ஆம் நாள் சோவியத் ஒன்றியம் வீழ்ச்சி கண்டதையடுத்து, நகோர்னோ-கரபாக் ஒப்லாஸ்டிலும் அண்மித்த சாவுமியன் பகுதியிலும் நாடாத்தப்பட்ட மக்கள் கருத்துக்கணிப்பில், மக்கள் விடுதலைக்காக வாக்களிக்கவே நகோர்னோ-கரபாக் தன்னை குடியரசாக பிரகடனப்படுத்தி அசர்பைஜானிடமிருந்து விடுதலையை அறிவித்தது. ஆனால் இது வரை நகோர்னோ-கரபாக் குடியரசை ஆர்மேனியா உட்பட எந்த நாடோ அல்லது பன்னாட்டு நிறுவனமோ அங்கிகரிக்கவில்லை.
1994 ஆண்டு முதல் நகோர்னோ-கரபாக் உட்பட அண்மைய சில பகுதிகளும் நகோர்னோ-கரபாக் தற்காப்புப் படையினதும் ஆர்மேனிய படையினதும் கூட்டுக் கட்டுப்பாட்டின் கீழ் உள்ளன.தற்சமயம் சமாதான பேச்சுவார்த்தை நடந்தவண்ணமுள்ளது.

மேற்கோள்கள்
-----------

1. 1 2  "Constitution of the Nagorno-Karabakh Republic. Chapter 1, article 1.2". 2007-12-17 அன்று மூலம் பரணிடப்பட்டது. 2008-04-22 அன்று பார்க்கப்பட்டது.
ஜூனாகத், கிர்நார் மலை, குஜராத், இந்தியா
பவநாத் மகாதேவர் கோயில், பவநாத்
அசோகர் கல்வெட்டுக்கள், கிர்நார் மலை, குஜராத்
**பவநாத்** (Bhavnath) இந்தியாவின் மாநிலமான குஜராத்தின் ஜூனாகாத் மாவட்டத்தின் தலைமையிடமான ஜூனாகத் நகரத்தின் அருகே கிர்நார் மலையின் அடிவாரத்தில் அமைந்த சிறு கிராமம் ஆகும்.

வரலாறு
------

கிர்நார் மலை அடிவாரத்தில் உள்ள பவநாத் கிராமத்தில் மகாதேவர் கோயில் உள்ளது.  பவநாத்தில் உள்ள கிர்நார் மலையில் அசோகர் கல்வெட்டுக்கள் உள்ளது.

விழாக்கள்
---------

இந்து மற்றும் சமணர்களுக்கு புனிதமான பவநாத் கிராமத்தில், ஆண்டு தோறும், மகா சிவராத்திரியும் கிர்நார் கிரிவலம் விழாவும் சிறப்பாகக் கொண்டாடப்படுகின்றன.

மாசி மாத மகா சிவராத்திரி ஒட்டி ஐந்து நாட்கள் நடைபெறும் விழாவின் போது இராஜஸ்தானின் மேவார், குஜராத்தின் கட்ச், உத்திரப் பிரதேசத்தின் அயோத்தி மற்றும் மதுரா பகுதிகளிலிருந்து ஆயிரக்கணக்கான பக்தர்களும் நாகா சாதுக்களும் இங்கு வருகின்றனர். 

கிரிவலம் நிகழ்வின் போது தத்தாத்ரேயர் ஐந்து நாட்கள் பவநாத் கிராமத்தில் தங்கியிருப்பார் என இந்துக்கள் கருதுகிறார்கள்.

இதனையும் காண்க
--------------

* தில்வாரா சமணர் கோயில்
* பாலிதானா சமணக் கோயில்கள்
* தரங்கா சமணர் கோயில்கள்
* கிர்நார் சமணர் கோயில்கள்
* சிதறால் மலைக் கோவில்
* மேல் சித்தாமூர் சமணர் கோயில்

மேற்கோள்கள்
-----------

1. ↑   பரணிடப்பட்டது 2011-09-28 at the வந்தவழி இயந்திரம் History of Bhavnath at GujaratTourism.com
2. ↑   Bhavnath Festival, Mahashivratri
3. ↑  "Bhavnath fair". 2016-09-13 அன்று மூலம் பரணிடப்பட்டது. 2016-09-10 அன்று பார்க்கப்பட்டது.
4. ↑  Bhavnath Fair
மேகவாகனனின் சாத்தியமான நாணயம். **முன்பக்கம்** : சிவன் பசுபதி *("மிருகங்களின் இறைவன்"), வலது கையில் முத்திரைக் காட்டி, திரிசூலத்தை வைத்திருக்கிறார்; பின்னால் ஒரு சிங்கம் அல்லது புலி உருவம். மற்றொரு பக்கம் : இரு கைகளிலும் தாமரையை ஏந்தியவாறு தாமரையின் மேல் அமர்ந்துள்ள தேவி, இடதுபுறம் கிடார அரச சின்னம், வலப்புறம் பிராமியில் 'ஜெய என்ற எழுத்து. சுமார் பொ.ச.7 ஆம் நூற்றாண்டு.*
**மேகவாகனன்** (*Meghavahana*) காஷ்மீரின் இரண்டாவது கோனாண்டா வம்சத்தின் ஆட்சியாளரும் நிறுவனரும் ஆவார். இவர் கோனாண்டா ஆட்சியாளர்களின் 80-வது ஆட்சியாளர் ஆவார். இவரைத் தொடர்ந்து பிரவரசேனன் என்பவர் 81 வது ஆட்சியாளராக பதவிக்கு வந்தார்.

சொந்த வாழ்க்கை
--------------

மீட்டெடுக்கப்பட்ட வம்சத்தின் முதல் இளவரசரான மேகவாகனன், காந்தார மன்னனின் அவையில் நாடுகடத்தப்பட்ட யுதிஷ்டிரனின் கொள்ளுப் பேரனான கோபாதித்யாவின் மகன் என்று கூறப்படுகிறது. காஷ்மீர் மந்திரிகளின் அழைப்பின் பேரில் தனது முன்னோர்களின் சிம்மாசனத்தைக் கைப்பற்கனன், வலிமையானவராகவும் அதே சமயம் பக்திமிக்கவராகவும் விவரிக்கப்படுகிறார். இவர் காமரூப மன்னன் பால வர்மனின் மகள் அமிர்தபிரபாவை மணந்தார். இவரது மனைவி காஷ்மீரை நிறுவியதாகத் தெரிகிறது.

பதவிக்காலம்
-----------

பலிகளில் கூட விலங்குகளைக் கொல்வதைத் தடைசெய்தது, ஏராளமான புத்த விகாரைகளைக் கட்டுவது போன்றவை இவரை பௌத்தப் புரவலராகக் காட்டுகின்றன. இவர் திக்விஜயம் செய்து உலகைக் காப்பற்றினார் என்று இராஜதரங்கிணியில் அதன் ஆசிரியர் கல்கணர் விவரிக்கிறார். மேகவாகனன் முழு பூமியிலும் படுகொலைகளைத் தடுக்கும் பொருட்டு அதை மேற்கொண்டதாகக் கருதப்படுகிறது. பழைய தலைநகரான பூரணாதிஸ்தானத்தில் பல்வேறு புனிதமான கட்டிடங்களைக் கட்டினார்.

இதனையும் பார்க்கவும்
--------------------

* காஷ்மீரின் ஹர்ஷன்
* இராஜதரங்கிணி

சன்றுகள்
--------

1. ↑  Cribb, Joe. "Early Medieval Kashmir Coinage – A New Hoard and An Anomaly" (in en). *Numismatic Digest volume 40 (2016)*. .
2. ↑  Bakshi, S.R. (1997). *Kashmir: history and people*. பக். 60. .
3. ↑  Kalhana. *Rajatarangini*. .

மேலும் படிக்க
-------------

* Bakshi, S.R. (1997). *Kashmir: history and people*. பக். 227. .
* Prithivi Nath Kaul Bamzai (1994). *Culture and political history of Kashmir: Volume 1*. Indian Institute of Advanced Study. பக். 882.
**மேக் இயங்குதளம்(MacOS** )( /ˌ M AE கே oʊ ɛ ங்கள் / ; முன்பு **மேக் ஓ.எஸ் எக்ஸ்** மற்றும் பின்னர் **ஓ.எஸ் எக்ஸ்** ) என்பது 2001 ஆம் ஆண்டு முதல் ஆப்பிள் இன்க் உருவாக்கி விற்பனை செய்யும் இயங்குதளம் ஆகும். இது ஆப்பிளின் மேக் கணினிகளுக்கான முதன்மை இயங்குதளம். டெஸ்க்டாப், லேப்டாப் மற்றும் ஹோம் கம்ப்யூட்டர்களின் சந்தையில், மைக்ரோசாப்ட் விண்டோஸுக்குப் பிறகு இது மிகவும் பரவலாகப் பயன்படுத்தப்படும் இரண்டாவது டெஸ்க்டாப் இயங்குதளம் ஆகும்.  

மேக்கோஸ் என்பது மேகிண்டோஷ் இயங்குதளத்தில் இரண்டாவது பெரிய தொடராகும். முதலாவது 1984 ஆம் ஆண்டில் அறிமுகப்படுத்தப்பட்ட கிளாசிக் மேக் ஓஎஸ் என்று அழைக்கப்படுகிறது. இதன் இறுதி வெளியீடு 1999 இல் மேக் ஓஎஸ் 9 ஆகும். முதல் டெஸ்க்டாப் பதிப்பு, மேக் ஓஎஸ் எக்ஸ் 10.0, மார்ச் 2001 இல் வெளியிடப்பட்டது.அதன் முதல் புதுப்பிப்பு 10.1 , அந்த ஆண்டின் பிற்பகுதியில் வந்தது. இதற்குப் பிறகு, ஆப்பிள் அதன் வெளியீடுகளுக்கு பெரும் பூனைகளின் பெயரில் பெயரிடத் தொடங்கியது, இது OS X 10.8 மவுண்டன் லயன் வரை நீடித்தது. OS X 10.9 மேவரிக்ஸ் முதல், கலிபோர்னியாவில் உள்ள இடங்களின் பெயர்களை பயன்படுத்தியது.  ஆப்பிள் பெயரை "ஓஎஸ் எக்ஸ்" என்று ஏற்றுக்கொண்டு, 2012 இல் சுருக்கப்பட்டது .பின்னர் "MacOS" என2016 இல் மாற்றப்பட்டது. . சமீபத்திய வெளியீடு மேகோஸ் கேடலினா, இது அக்டோபர் 2019 இல் வெளியிடப்பட்டது.

1. ↑   *Desktop Operating System Market Share*. Net Applications. .
2. ↑  "Top 8 Operating Systems from Sept 2011 to Aug 2015". May 26, 2012 அன்று மூலம் பரணிடப்பட்டது.
3. ↑  Ha, Anthony (June 10, 2013). "Apple Has A New, California-Based Naming Scheme For OS X, Starting With OS X Mavericks". *TechCrunch*. Archived from the original on July 9, 2017.. பார்த்த நாள்: June 10, 2013.
**சி. மர்செல்லா கரோல்லோ** *(C. Marcella Carollo)* ETH சூரிச் பல்கலைக்கழகத்தின் இயற்பியல் துறைப் பேராசிரியர் ஆவார்.

கல்வி
-----

இவர் பலெர்மோ பல்கலைக்கழகத்தில் தன் படிப்பைத் தொடங்கினார். இவர் இங்கே 1987 இல் இயற்பியலில் இளவல் பட்டத்தை உயிரியற்பியலில் பெற்றார். இவர் மூனிச்சில் உள்ள உலூத்விகு மேக்சிமில்லன் பலகலைக்கழகத்தில்1994 இல் வானியற்பியலில் முனைவர் பட்ட்த்தைப் பெற்றார்.

வாழ்க்கைப்பணி
-------------

கரோல்லோவுக்கு முதுமுனைவர் பட்ட ஆய்வுநல்கையான ஐரோப்பியக் குழுமப் பரிசு வழங்கப்பட்டது. இவர் இந்த ஆய்வை இலெய்டன் பல்கலைக்கழகத்தில் 1994 முதல் 1996 வரை மேற்கொண்டார். இவருக்கு விண்வெளித் தொலைநோக்கி அறிவியலுக்கான அபுள் முதுமுனைவர் ஆய்வுநல்கையும் கிடைத்தது இந்த ஆய்வை இவர் 1997 முதல் 1999 வரை ஜான் ஆப்கின்சு பலகலைக்கழகத்தில்மேற்கொண்டார். இவர் 1999 இல் கொலம்பியா பல்கலைக்கழகத்தில் வானியல் துறையில் உதவிப் பேராசிரியராகச் சேர்ந்தார். இவர் இப்பதவியில் 2001 வரை இருந்தார். இவர் 2002 இல் ETH சூரிச்சில் இணைப்பேராசிரியராகச் சேர்ந்தார். இவர்2007 இல் முழுப்பேராசிரியராக பதவி உயர்வு பெற்றார். இவர் 2012 இல் VIA கல்விக்கழகத்தின் இத்தாலிய மீயுயர் அறிவியலாளர் பட்டியலில் இடம்பிடித்தார் and in 2013 she was awarded the Winton Capital Research Prize.

ஆராய்ச்சி
---------

இவரது வானியல் சார்ந்த ஆய்வுப் புலங்கள் பால்வெளியின் தோற்றமும் படிமலர்ச்சியும், புறப்பால்வெளி வானியல் ஆகியவை ஆகும். இவரது தொடக்கநிலை ஆய்வு பொன்மத்தன்மைக்கும் பால்வெளிக் கோளவக விண்மீன் பொருண்மைக்கும் உள்ல உறவை நிறுவியது. மேலும் இந்த ஆய்வு அரை ஒளி ஆரங்களுக்கு அப்பால் கரும்பொருண்ம வளிம வட்டம் நிலவுதலையும் விளக்கிக் காட்டியது.

கருத்து வேறுபாடு
----------------

2017 ஆகத்தில் ETH சூரிச் தன் வானியல் நிறுவனத்தை கலைத்தது. 2017 அக்தோபரில் இவரது அலுவற்பணி முறைகேடுகளைப் பற்றிய குற்றச்சாட்டுகளை ஆய்வுக்குட்படுத்தியது. பல்கலைக்கழகம் இவர் கடந்த பத்தாண்டுகளுக்கம் மேலாக பட்டப்படிப்பு மாணவரைத் தரக்குறைவாக நட்த்தியதைப் பற்றி ஆய்வுக்குட்படுத்தியது.

மேற்கோள்கள்
-----------

1. ↑  "Carollo's webpage at ETH". *www.astro.ethz.ch*. 2016-10-20 அன்று மூலம் பரணிடப்பட்டது. 2016-10-17 அன்று பார்க்கப்பட்டது.
2. ↑  "Carollo's Hubble Heritage webpage".
3. ↑  "Space Telescope Science Institute listing of all Hubble Fellows 1990-2016". 2017-02-20 அன்று மூலம் பரணிடப்பட்டது.
4. ↑  "Top Italian Scientists". 2018-12-04 அன்று மூலம் பரணிடப்பட்டது.
5. ↑  "Winton Capital research prize recipients". 2016-10-21 அன்று மூலம் பரணிடப்பட்டது.
6. ↑  "C. M. Carollo - Microsoft Academic". *academic.microsoft.com*. 2019-09-10 அன்று மூலம் பரணிடப்பட்டது. 2016-10-19 அன்று பார்க்கப்பட்டது.
7. ↑  Donzé, René (21 October 2017). "Eklat an der ETH: Professorin mobbt Studenten" (in German). *NZZ am Sonntag* (Zurich). .
8. ↑  Vogel, Gretchen (25 October 2017). "Swiss university dissolves astronomy institute after misconduct allegations". *Science* (Washington). doi:10.1126/science.aar3257.. பார்த்த நாள்: 28 October 2017.
**ஈக்காடு சீனிவாசன் லட்சுமி நரசிம்மன்** (Ekkadu Srinivasan Lakshmi Narasimhan) (பிறப்பு 1945) ஒரு இந்திய அரசியல்வாதியும் , திசம்பர் 2009 முதல் இந்திய மாநிலமான ஆந்திரப் பிரதேசத்தின் ஆளுநராவார் அதற்கு முன் 2007 முதல் 2010 வரை சத்தீசுக்கரின் ஆளுநராகவும் பதவி வகித்தார் தெலுங்கானா மாநிலத்தின் ஆளுனராக சூன் 2, 2014 அன்று பதவியேற்றுக் கொண்டார்.

இளமை வாழ்வு
-----------

நரசிம்மன் 1945ஆம் ஆண்டு தமிழ்நாட்டில் பிறந்தார். ஐதராபாத்தில், சிறுமலர் உயர்நிலைப் பள்ளியில் இரண்டு வருட தொடக்கப் பள்ளிப் படிப்பிற்குப் பிறகு, சென்னையில் தனது முழு பள்ளிக் கல்வியையும் முடித்தார். பின்னர் இயற்பியலில் கல்லூரி கல்வியினை தொடங்கிய இவர், இயற்பியலிருந்து அரசியல் அறிவியல் மேல் படிப்பினை சென்னை மாநிலக் கல்லூரியில் பயின்றார். இக்கல்வியின் போது முதல் மதிப்பெண் பெற்றுத் தங்கப் பதக்கம் வென்றார். இவர் மதராசு சட்டக் கல்லூரியில் சட்டப் பட்டம் பெற்றார். புது தில்லியில் தேசிய பாதுகாப்புப் படை கல்லூரியில் தமது கல்வியை முடித்து இந்தியக் காவல் பணியில் சேர்ந்தார்.

பணிவாழ்வு
---------

நரசிம்மன் ஆந்திரப் பிரதேசத்திற்கான 1968ஆம் ஆண்டு இந்தியக் காவல் பணி கூற்றினைச் சேர்ந்தவர். 1981ஆம் ஆண்டு முதல் 1984 வரை மாசுகோ தூதரகத்தில் முதல் செயலாளராக பணி புரிந்தார். மிகவும் மதிப்பிற்குரிய அறிவுசால் அதிகாரியாக கருதப்பட்டார்.

பல ஆண்டுகள் ஒற்று அமைப்பில் பணி புரிந்து பதவி உயர்வுகள் பெற்று திசம்பர் 31, 2006 ஆம் ஆண்டு இவ்வமைப்பின் இயக்குநராக பணி ஓய்வு பெற்றார்.

### அரசியல் வாழ்வு

சனவரி 19, 2007 அன்று நரசிம்மன் சத்தீசுக்கர் மாநில ஆளுநராக நியமிக்கப்பட்டு சனவரி 25 அன்று பதவியேற்றுக் கொண்டார். திசம்பர் 27, 2009 அன்று ஆந்திரப் பிரதேச ஆளுநர் நாராயண் தத் திவாரி பாலியல் அவதூற்றினால் பதவியிலிருந்து விலகியபோது அம்மாநில ஆளுநராக தற்காலிக கூடுதல் பொறுப்பேற்றுக் கொண்டார். சனவரி 23, 2010 முதல் ஆந்திரப் பிரதேசத்தின் முழுநேர ஆளுநராக முறைப்படி நியமிக்கப்பட்டார்.

தனிவாழ்வு
---------

விமலா நரசிம்மன் இவரது மனைவி ஆவார்.

மேற்கோள்கள்
-----------

1. 1 2  "Sex sting fallout: Chhattisgarh governor gets additional charge of Andhra". தி டைம்ஸ் ஆஃப் இந்தியா. 2009-12-27. .
2. 1 2  "Shekhar Dutt sworn in as Chhattisgarh governor". New Kerala. 2010-01-23. .
3. ↑  TRS chief KCR to be sworn-in as first CM of Telangana on Monday | The Indian Express
4. ↑  "Narasimhan takes over as Andhra governor". ஹிந்துஸ்தான் டைம்ஸ். 28 December 2009. Archived from the original on 24 பிப்ரவரி 2011. .
5. ↑  "Narasimhan to take oath as Chhattisgarh Governor on Jan. 25" பரணிடப்பட்டது 2007-09-30 at the வந்தவழி இயந்திரம், *The Hindu*, January 21, 2007.
6. ↑  "Former IB chief Narasimhan sworn in Chhattisgarh governor". Indo Asian News Service. 2007-01-25. Archived from the original on 2007-09-27. .

| அரசு பதவிகள் |
| --- |
| முன்னர்**கிருஷ்ண மோகன் சேத்** | **சத்தீசுக்கர் ஆளுநர்**25 சனவரி 2007 – 23 சனவரி 2010 | பின்னர்**சேகர் தத்** |
| முன்னர்**நாராயண் தத் திவாரி** | **ஆந்திரப் பிரதேசம் ஆளுநர்**27 டிசம்பர் 2009 – 23 ஜூலை 2019 | பின்னர்**பிசுவபூசண் அரிச்சந்தன்** |

வெளியிணைப்புகள்
---------------

* Ekkadu Srinivasan Lakshmi Narasimhan - thepresident.in பரணிடப்பட்டது 2012-04-21 at the வந்தவழி இயந்திரம்
**சின்னத்துரை நடராஜா துரைராஜா** (பிறப்பு: ஜுலை 15, 1943) ஈழத்துக் கலைஞரும், எழுத்தாளருமாவார்.

வாழ்க்கைக் குறிப்பு
-------------------

சின்னத்துரை நடராஜா, சின்னவன் செல்லமுத்து ஆகியோருக்கு வல்வெட்டித்துறை பொலிகண்டியில் பிறந்த துரைராஜா யாழ்ப்பாணம், வதிரி, மெதடிஸ்த மிஷன் பாடசாலை, திருக்கோணமலை புனித சேவியர் பாடசாலை, யாழ்ப்பாணம் வதிரி தேவரையாழி இந்துக் கல்லூரி ஆகியவற்றின் பழைய மாணவராவார். திருகோணமலையில் தற்போது வசித்து வருகிறார். இவரின் துணைவியார்: இராஜகுமாரி. பிள்ளைகள்: மங்கள நாயகி, குமணராஜா, ஜெயந்தி, பத்தமராஜா, பாரதிராஜா, நிருசிதா கௌரிதரன்.

தொழில்
------

1970ஆம் ஆண்டில் இலங்கைப் போக்குவரத்து சபையின் 'காப்பாளர்' உத்தியோகத்தராகப் பதவி நியமனம் பெற்ற இவர் 1997இல் வீதிப் பரிசோதனைக் குழுத் தலைவராகப் பதவி உயர்வு பெற்று 2003ஆம் ஆண்டு ஜுலை மாதம் ஓய்வு பெற்றார்.

கலைத்துறை ஈடுபாடு
-----------------

1957ஆம் ஆண்டில் யாழ்ப்பாணம் வதிரி மெதடிஸ்தமிஷன் பாடசாலையில் கற்கும் காலத்தில் 'ஒளவையார்', 'குமணவள்ளல்' ஆகிய நாடகங்களில் நடித்துள்ளார். இந்நாடகங்களே கலைத்துறையில் இவரின் கன்னிப் பயணத்துக்கு அரங்கமைத்துக் கொடுத்தன.

கலைத்துறை வாழ்க்கையில் ஐம்பது ஆண்டுகளைப் பூர்த்தி செய்துள்ள துரைராஜா இதுவரை இருபதுக்கும் மேற்பட்ட நாடகங்களில் நடித்துள்ளார். 1967இல் திருக்கோணமலை 'ஆதவன் நாடக மன்றம்' எனும் பெயரில் நாடக மன்றமொன்றினை ஆரம்பித்து 'காகிதப்பூ', 'மஞ்சுளா' ஆகிய பெயர்களில் அரங்கேற்றம் பெற்ற நாடகங்கள் இவருக்கும் பெரும் புகழைப் பெற்றுக்கொடுத்தன.

எழுத்துத்துறையில்
-----------------

திருமலைக் கலைமாறன், குணகௌரி, ஸ்ரீகபியார், சச்சி-துரை, பொலிகைமாறன் ஆகிய புனைப் பெயர்களிலும் எழுதிவரும் சி.என். துரைராஜாவின் கன்னிக் கவிதை 1959ஆம் ஆண்டில் 'கல்வெட்டு' எனும் தலைப்பில் கல்லூரிச் சஞ்சிகையில் பிரசுரமானது. அன்றிலிருந்து இன்றுவரை முன்னூற்றுக்கும் மேற்பட்ட கவிதைகள், கட்டுரைகள், ஆத்மீகக் கட்டுரைகளை இவர் எழுதியுள்ளார்.

இத்தகைய இவரின் ஆக்கங்கள் சுதந்திரன், வீரகேசரி, தினகரன், சுடரொளி, தினக்குரல் ஆகிய தேசிய நாளேடுகளிலும், பல்வேறுபட்ட சஞ்சிகைகளிலும், இந்தியன் எக்ஸ்பிரஸ், தினமணி, முரசொலி ஆகிய இந்திய பத்திரிகைகளிலும் வெளியாகியுள்ளன.

நினைவு மலர்களில்
----------------

இவரின் பல கட்டுரைகளும், கவிதைகளும் இருபத்து நான்கிற்கும் மேற்பட்ட நினைவு மலர்களில் பிரசுரமாகியுள்ளன.

நூல் முயற்சி
------------

இதுவரை சி.என். துரைராஜா தனிப்பட்ட நூலொன்றையும் வெளியிடவில்லை. இவரால் எழுதப்பட்ட ஆத்மீகக் கட்டுரைகளைத் தொகுத்து நூலொன்றினை வெளியிடவுள்ளார்.

வெளி இணைப்புகள்
---------------

* நம்மவர்கள்- பாகம் 03 - புன்னியாமீன்
[*தொடர்பிழந்த இணைப்பு*]
2002 ஆம் ஆண்டை **அனைத்துலகப் பண்பாட்டு மரபு ஆண்டு** என ஐக்கிய நாடுகள் அவை அறிவித்தது. 2001 நவம்பர் 21 ஆம் தேதி நடைபெற்ற ஐக்கிய நாடுகள் பொதுச் சபைக் கூட்டத்தில் இதற்கான தீர்மானம் (56/8) நிறைவேற்றப்பட்டது. இக் கடைப்பிடிப்பில் முதன்மை நிறுவனமாகச் செயல்படும்படி யுனெசுக்கோவை அத் தீர்மானம் கேட்டுக்கொண்டது. "இணக்கத்துக்கும் வளர்ச்சிக்கும் முன்னுரிமை" என்பதே இந்த ஆண்டின் கருப்பொருள்.

பின்னணி
-------

ஆப்கானிசுத்தானில் இருந்த மிகவும் பெரியவையும், தொல்லியல் முக்கியத்துவம் கொண்டவையுமான பாமியன் புத்தர் சிலைகளை அந்நாட்டின் அப்போதைய அரசு அழித்ததைத் தொடர்ந்து, 2001 ஆம் ஆண்டு அக்டோபரில், யுனெசுக்கோ பொது மாநாட்டில் இது தொடர்பான தீர்மானம் ஒன்று நிறைவேற்றப்பட்டது. இதைத் தொடர்ந்தே ஐக்கிய நாடுகள் பொதுச் சபையின் தீர்மானம் நிறைவேற்றப்பட்டது.

ஆப்கானிசுத்தானில் இடம்பெற்ற நிகழ்வு உலக அபிப்பிராயத்தை ஆழமாக உலுக்கிவிட்டதுடன், இது ஒரு பண்பாட்டுக்கு எதிரான குற்றத்தின் சின்னமாகவும் கருதப்பட்டது. எனினும், ஆப்கானிசுத்தானில் மட்டுமன்றி பண்பாட்டுக்கு எதிரான குற்றங்கள் பல அண்மைக் காலத்தில் நிகழ்ந்துள்ளன. 1998 -1999 காலப்பகுதியில் கொசோவோவில் இடம்பெற்ற இன அழிப்பு நடவடிக்கைகளின் போது பல இசுலாமிய மரபுச் சின்னங்கள் அழிக்கப்பட்டன. இது போலவே, 1991-1999 காலப் பகுதியில் முன்னாள் யூகோசுலாவியப் பகுதியில் இடம்பெற்ற சண்டைகளின் போது பண்பாட்டுச் சின்னங்கள் வேண்டுமென்றே இலக்கு வைத்து அழிக்கப்பட்டன.

இவ்வாறு பண்பாட்டு மரபுச் சின்னங்கள், போர்களின்போது இராணுவ இலக்குகளாகவும்; அரசியல், இன, மத முரண்பாடுகளின்போது தாக்குதலுக்கு உள்ளாவனவாகவும் இருக்கின்றன. ஆனால், போர் முடிந்து அமைதி திரும்பும்போது, இத்தகைய சின்னங்களையும், பண்பாட்டு வெளிகள், பண்பாட்டு வெளிப்பாட்டு வடிவங்கள் முதலியவற்றையும் மீளக் கட்டுவது, தேசிய இணக்கப்பாட்டுக்கான வழிமுறைகளைப் பலப்படுத்துவதற்கும், பொருளாதார நடவடிக்கைகளை மீள்விப்பதற்கும் உதவக்கூடும். இவற்றை அடிப்படையாக வைத்தே இணக்கப்பாட்டையும், வளர்ச்சியையும் கருப்பொருளாகக் கொண்டு பண்பாட்டு மரபு ஆண்டு அறிவிக்கப்பட்டது.

குறிப்புக்கள்
-------------

1. ↑  ஐக்கிய நாடுகள் பொதுச் சபைத் தீர்மானம் A/RES/56/8

இவற்றையும் பார்க்கவும்
----------------------

* ஐக்கிய நாடுகள் கடைப்பிடிப்புக்கள் - அனைத்துலக ஆண்டு

வெளியிணைப்புக்கள்
-----------------

* அனைத்துலகப் பண்பாட்டு மரபு ஆண்டு தொடர்பான ஐக்கிய நாடுகள் பொதுச் சபைத் தீர்மானம்
[*தொடர்பிழந்த இணைப்பு*]
* அனைத்துலகப் பண்பாட்டு மரபு ஆண்டுக்கான யுனெசுக்கோ இணையப் பக்கம்
* அனைத்துலகப் பண்பாட்டு மரபு ஆண்டு: இணக்கத்துக்கும் வளர்ச்சிக்கும் முன்னுரிமை
**ராமகிரி** *(Ramagiri)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் மற்றும் மண்டலமாகும். 

ஒரு காலத்தில் ஆந்திரப்பிரதேச மாநிலத்தில் அதிகளவு தங்கம் கிடைப்பதில் இரண்டாவது இடம்பெற்றிருந்த ராமகிரி தற்பொழுது காற்றாலை மின்னுற்பத்தியாலும் அறியப்படுகிறது.

புவியியல் அமைப்பு
-----------------

14.3000° வடக்கு 77.5000° கிழக்கு என்ற அடையாள ஆள்கூறுகளில் ராம்கிரி கிராமம் பரவியுள்ளது. மேலும் கடல்மட்டத்தில் இருந்து சராசரியாக் 516 மீட்டர்கள் உயரத்தில் இந்நகரம் உள்ளது.

மக்கள்தொகையியல்
---------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி: ராமகிரி மண்டலத்தில் 6470 குடும்பங்களைச் சேர்ந்த 31,474 பேர் வாழ்ந்துள்ளனர். மொத்த மக்கள் தொகையில் 16,269 பேர் ஆண்கள் மற்றும் 15,205 பேர் பெண்கள் ஆவர். 4,199 பேர் ஆறு வயதுக்கு உட்பட்டவர்களாக இருந்தனர். அவர்களில் 2,173 பேர் சிறுவர்கள் மற்றும் 2,026 பேர் சிறுமிகள் ஆவர். கல்வியறிவு பெற்றவர்கள் எண்ணிக்கை மொத்தமாக 15,226 பேராகவும் இருந்தது. 

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி ராமகிரி கிராமத்தின் மக்கள் தொகை 3,778 ஆக இருந்தது. இம்மொத்த மக்கள் தொகையில் 1,933 பேர் ஆண்கள் மற்றும் 1,845 பேர் பெண்கள் ஆவர். 369 பேர் ஆறு வயதுக்கு உட்பட்டவர்களாக இருந்தனர். அவர்களில் 189 பேர் சிறுவர்கள் மற்றும் 180 பேர் சிறுமிகள் ஆவர்.

கிராமப்பஞ்சாயத்துகள்
--------------------

ராமகிரி மண்டலத்தில் பின்வரும் கிராமப் பஞ்சாயத்துகள் இடம்பெற்றுள்ளன.

1. போலிபள்ளி
2. குண்டிமாடி
3. காந்தெமாரி
4. ராமகிரி
5. நாசனகோட்டா
6. எம்.சி.பள்ளி
7. கொண்டாபுரம்
8. பேரூரு
9. தப்பார்லபள்ளி

மேற்கோள்கள்
-----------

1. ↑  Fallingrain genomics - Ramagiri
2. ↑  Ramagiri mandal at Our Village India.org
கட்டிடங்கள் கட்டுவதற்குப் பயன்படும் பொருட்கள் பொதுவாகக் **கட்டிடப் பொருள்**கள் என வழங்கப்படுகின்றன. பல்வேறு வகையான கட்டிடப் பொருட்கள் இன்று உலகம் முழுவதும் பயன்பாட்டிலுள்ளன. மிகப்பழைய காலத்தில் கட்டிடம் கட்டப்படும் இடங்களுக்கு அண்மையில் கிடைக்கக் கூடிய பொருட்களையே கட்டிடங்கள் கட்டப் பயன்படுத்தினார்கள். போக்குவரத்து வசதிகள் குறைந்த அக் காலத்தில், அரசர்களும், பெருந் தனவந்தர்களும் மட்டுமே தூர இடங்களிலிருந்து பொருட்களை எடுத்துவந்து கட்டிடங்களைக் கட்ட இயலும். பெரும்பான்மையான சாதாரண பொது மக்கள், தமது வாழிடங்களையும், பிற கட்டிடங்களையும் சூழலில் கிடைக்கக் கூடிய பொருட்களைப் பயன்படுத்தியே கட்டிக் கொண்டார்கள். காட்டுமரக் கிளைகள், இலைகுழைகள், புற்கள், கற்கள், மண், விலங்குகளின் தோல், ஏன் பனிக் கட்டிகள் கூடக் கட்டிடப் பொருட்களாகப் பயன்படுகின்றன. மேலே குறிப்பிட்ட பொருட்கள் மனிதர்கள் கட்டிடங்களைக் கட்டத் தொடங்கிய ஆரம்ப காலங்களிலேயே உபயோகத்திலிருந்தும், இன்றுவரை உலகின் பல பகுதிகளிலும் இவை உபயோகத்திலிருந்து வருகின்றன.

முக்கியமான கட்டிடப் பொருள்கள்
-----------------------------

### மண்

சிறிய குடிசைகளை மட்டுமன்றிப் பெரும் நகரங்களையே கூட உருவாக்கிய பெருமை மண்ணுக்கு உண்டு. மண்ணால் கட்டப்படும் கட்டிடங்கள் நிரந்தரமானவையல்ல என்ற கருத்தே பொதுவாக நிலவினாலும், மண்ணால் கட்டப்பட்ட கட்டிடங்கள் பல ஆயிரக்கணக்கான வருடங்கள்கூட நிலைத்திருந்ததற்குச் சான்றுகள் உண்டு. பல நவீன கட்டிடப் பொருட்கள் போலன்றி, மண், புதுப்பிக்கப்படக்கூடியது. கட்டிடங்கள் அழிந்து போகும்போது மீண்டும் மண்ணுடனேயே கலந்துவிடக்கூடியது.

### கல்

இயற்கையில் கிடைக்கும் பல்வேறு வகையான கற்கள் மிகப் பழங் காலத்திலிருந்தே கட்டடப் பொருளாகப் பயன்பட்டு வருகின்றது. சுண்ணாம்புக் கற்கள், மாபிள் கல், கருங்கல், மணற்கல் என்பவை இவற்றுள் முக்கியமானவை. நீண்ட காலம் நிலைத்திருக்க வேண்டுமென விரும்பிய கட்டிடங்கள் இவ்வாறான ஏதாவதொரு கல்லைப் பயன்படுத்தியே கட்டப்பட்டன. 

### மரம்

தூண்கள், உத்தரங்கள், கூரைக்கான சட்டகங்கள், கதவுகள், யன்னல்கள், தளம், அலங்காரத்துக்குரிய கட்டிடக் கூறுகள் எனப் பலவாறாகக் கட்டிடங்களில் மரம் பயன்படுகின்றது.உலகின் பல பாகங்களில் மரம் இலகுவாகக் கிடைக்கக் கூடிய பொருளாக இருந்து வந்தது. இது ஒரு புதுப்பிக்கப்படக்கூடிய கட்டடப்பொருளுமாகும். எனினும், கட்டிடம் கட்டுதல், தளபாட உற்பத்தி, விறகு போன்ற பல்வேறு தேவைகளுக்காகவும், விவசாய விரிவாக்கம், நகராக்கம் என்பவற்றாலும் பெருமளவில் காடுகள் அழிக்கப்பட்டமையால் மரம், பல நாடுகளில் ஒரு விலைகூடிய பொருளாக இருந்துவருகிறது. சுற்றுச் சூழல் காரணங்களுக்காகக் காடுகள் அழிவதைத் தடுக்கும் நோக்கிலும், பலத் தேவைகளுக்காகவும் மரத்துக்குப் பதிலாக வேறு கட்டிடப் பொருட்கள் உருவாக்கப்பட்டுப் பயன்பாட்டிலுள்ளன. ஆனாலும் மரம் இன்றும் ஒரு முக்கியமான கட்டிடப் பொருளே.

### சுண்ணாம்பு

### சீமெந்து

சீமைக்காரை அல்லது சீமெந்து என்பது மிக முக்கியமான கட்டுமான பொருளாகும் .இந்த சீமைக்காரையே கட்டுமானத்தின் அனைத்து வேலைப்பாடுகளிலும் முக்கியமானதாகும் 

### காங்கிறீற்று

### இரும்பு

### உருக்கு

### கண்ணாடி

### பிளாஸ்ட்டிக்கு

### கண்ணாடியிழைப் பிளாஸ்ட்டிக்கு

### கண்ணாடியிழைக் காங்கிறீற்று

இவற்றையும் பார்க்கவும்
----------------------

பசுமைக் கட்டிடப் பொருள்
கென்யாவில் கென்யாமலை இருக்கும் இடத்தின் வரைபடம்
**கென்யா மலை** கென்யா நாட்டின் யாவற்றினும் உயரமான மலையும், ஆப்பிரிக்காக் கண்டத்தின் மலைகள் யாவற்றினும் இரண்டாவது மிக உயரமான மலையும் ஆகும். கென்யா மலை ஆப்பிரிக்காவில் கிளிமஞ்சாரோ மலைக்கு அடுத்த மிக உயரமான மலை. கென்யா மலையில் உள்ள உயரமான மூன்று முகடுகள்: *பாட்டியன்* (Batian) 5,199 மீ (17,058 அடி), நெலியோன் (Nelion ) 5,188 மீ - (17,022 அடி), மற்றும் லெலானா (Lenana) 4,985 மீ (16,355 ft). கென்யா மலை கென்யா நாட்டின் நடுவே நிலநடுக்கோட்டுக்குத் தெற்கே 150 கி.மீ தொலைவில் நைரோபிக்கு வடக்கு-வடகிழக்காக திசையில் அமைந்துள்ளது. கென்யா மலையைச் சூழ்ந்துள்ள 620 கி.மீ2 (240 cathura mail) பரப்பளவுள்ள இடம், கென்யாவின் தேசிய புரவு இடமாக (Mount Kenya National Park) பாதுகாக்கப்பட்டு வருகின்றது. இவ்விடம் ஐக்கிய நாடுகள் அவையின் (யுனெசுக்கோவின்) உலக மரபு சிறப்பிடமாக (World Heritage Site) அறிவிக்கப்பட்டுள்ளது. ஆண்டுதோறும் 15,000 பேர் இங்கு வருகை புரிகிறார்கள்

மேற்கோள்களும் அடிக்குறிப்புகளும்
--------------------------------

1. ↑  Gichuki, Francis Ndegwa (August 1999). "Threats and Opportunities for Mountain Area Development in Kenya". Ambio 28 (5): 430-435. Royal Swedish Academy of Sciences.
**ஆன்வர்டு** (*Onward*) என்பது 2020 ஆண்டைய அமெரிக்க அமெரிக்க கணினி-அனிமேஷன் செய்யப்பட்ட நகர்ப்புற கற்பனைத் திரைப்படம் ஆகும். இப்படமானது வால்ட் டிஸ்னி பிக்சர்சுக்காக பிக்ஸர் அனிமேஷன் ஸ்டுடியோசால் தயாரிக்கப்பட்டது. ஸ்கான்லான், ஜேசன் ஹெட்லி மற்றும் கீத் புனின் ஆகியோர் திரைக்கதை எழுத, டான் ஸ்கான்லான் இயக்க, படத்தை கோரி ரே தயாரித்துள்ளார். மேலும் டாம் ஹாலண்ட், கிறிஸ் பிராட், ஜூலியா லூயி-டிரெயிஃபஸ் மற்றும் ஒக்டேவியா சுபென்சர் ஆகியோர் படத்தின் பாத்திரங்களுக்கு பின்னணி குரல் கொடுத்துள்ளனர். இதன் கதையானது இறந்துவிட்ட தந்தையை மாயசக்தி மூலமாக மீட்க முயலும் இரு சிறுவர்களின் சாகசத்தை அடிப்படையாக கொண்டுள்ளது. 

இந்த படம் 2020, பெப்ரவரி 21, அன்று 70 வது பெர்லின் சர்வதேச திரைப்பட விழாவில் திரையிடப்பட்டது. அதன் பிறகு 2020 மார்ச் 6 அன்று ஐக்கிய அமெரிக்காவில் வெளியிடப்பட்டது. பொதுவாக படமானது விமர்சகர்களிடமிருந்து நேர்மறையான விமர்சனங்களைப் பெற்று, உலகளவில் 103 மில்லியனை டாலரை ஈட்டியுள்ளது. மற்ற பிக்சார் படங்களுடன் ஒப்பிடும்போது படத்தின் வசூலானது 2019–20 கொரோனா வைரஸ் தொற்றுநோய் காரணமாக குறைவாகவே இருந்தது. மேலும் மார்ச் மாதத்தில் வெளியான பல படங்களைப் போலவே, இது திரையரங்க வெளியீட்டிற்கு இரண்டு வாரங்களுக்குப் பிறகு டிஜிட்டல் முறையில் கிடைத்தது.

கதைச்சுருக்கம்
--------------

எல்எஃ எனப்படும் ஜெர்மானிய தொன்மக் கதையின் பின்னணியில், அதிசயங்கள், மந்திர தந்திரங்கள் போன்றவற்றுடன் நவீன காலத்தின் அனைத்து சாத்தியங்களையும் கொண்டதாக இப்படம் விரிநுத்ள்ளது.

பதின்ம வயதை எட்டும்போது மகன்களுக்கு தரலாம் என்று ஒரு பரிசை எடுத்து வைத்துள்ளார். ஆனால் அதற்கு முன்னதாவே அவர் இறந்துவிடுகிறார். மகன்கள் பதின்ம வயதை எட்டும்போது தந்தையின் பரிசை தாயார் அவர்களுக்கு தருகிறார். அந்த பரிசானது ஒரு மந்திரக் கோலாகும். அதன் மூலமாக இறந்துவிட்ட தந்தையை 24 மணிநேரம் உயிர்பிக்க இயலும் என்பதை சகோதரர்கள் அறிகிறார்கள். அதனைப் பயன்படுத்தி தந்தையை உயிர்பிக்கும் முயற்சியில் ஈடுபடுகின்றனர். அதனால் கொஞ்சகொஞ்சமாக தந்தையின் உடல் உருவாகிறது. அப்போது ஏற்படும் குளறுபடியால் இடுப்புவரையில் உருவானதுடன் தந்தையின் உடல் உருவாக்கம் மேல்பாதி அற்று நின்றுவிடுகிறது. அந்த மேல்பாதியை உருவாக்க மகன்கள் ஒரு சாகச பயணமத்தை மேற்கொள்ளவேண்டி வருகிறது. தங்கள் முயற்சியில் மகன்கள் வென்றார்களா? தந்தையை மீண்டும் பெற்றார்களா என்பதே கதை.

குறிப்புகள்
-----------

1. 1 2  "Mychael & Jeff Danna to Score Pixar's 'Onward' – Film Music Reporter". April 17, 2019 அன்று மூலதளத்திலிருந்து பரணிடப்பட்டது எடுக்கப்பட்டது. April 17, 2019 அன்று பார்க்கப்பட்டது.
2. ↑  "Catherine Apple". collider. December 7, 2019 அன்று மூலதளத்திலிருந்து பரணிடப்பட்டது எடுக்கப்பட்டது. December 8, 2019 அன்று பார்க்கப்பட்டது.
3. ↑  "Programme - Onward". *Berlinale* (ஆங்கிலம்). 2020-02-16 அன்று பார்க்கப்பட்டது.
4. ↑  Rebecca Rubin (March 8, 2020). "Box Office: 'Onward' Debuts to $28 Million Overseas Amid Coronavirus Outbreak". *Variety*. March 8, 2020 அன்று மூலதளத்திலிருந்து பரணிடப்பட்டது எடுக்கப்பட்டது. March 18, 2020 அன்று பார்க்கப்பட்டது.
5. ↑  "Onward (2020)". *Box Office Mojo*. February 29, 2020 அன்று மூலதளத்திலிருந்து பரணிடப்பட்டது எடுக்கப்பட்டது. March 20, 2020 அன்று பார்க்கப்பட்டது.
6. ↑  Variety staff (July 14, 2017). "D23: Pixar Announces Untitled Quest Movie Set in 'Suburban Fantasy World'". *Variety* (Penske Media Corporation).. பார்த்த நாள்: July 21, 2017.
**சப்ராலா காட்டுயிர் காப்பகம்** (ஆங்கிலம் : Chaprala Wildlife Sanctuary), இந்திய மாநிலமான மகராஷ்டிராவின் கட்சிரோலி மாவட்டத்தில் அமைந்துள்ளது.

அமைவிடம்
--------

இது 139.44 சதுர கி.மீ பரப்பளவில் அமைந்துள்ளது. இதில் 118.33 சதுர கி.மீ பரப்பளவு காட்டுப் பகுதியாக அறிவிக்கப்பட்டுள்ளது. இதன் தெற்கில் பிரான்ஹிதா ஆறு பாய்கிறது. வடகிழக்கிலும், தெற்கிலும், மார்க்கண்டா, பெடிகுண்டம் மலைத் தொடர்கள் உள்ளன. நிலப்பரப்பின் பெரும்பகுதி அடர்ந்த காட்டுப் பகுதியாகவும், பசும்புல் படர்ந்த பகுதியாகவும் இருக்கின்றன. இது நாக்பூரில் இருந்து 235 கி.மீ தொலைவில் அமைந்துள்ளது. இந்த காப்பகத்துக்குள் ஆறு கிராமங்கள் உள்ளன.

விலங்குகள்
----------

இங்கு கரடி, நாய், மான், காட்டுப்பூனை, மயில், நரி உள்ளிட்ட விலங்குகள் பாதுகாக்கப்படுகின்றனர். அரிய உயிரினமான இந்திய அணில் இங்குள்ளது. இது மகாராஷ்டிர மாநிலத்தின் விலங்காக அறிவிக்கப்பட்டுள்ளது. பறவைகளை கண்டு களிப்பதற்கென தனி பகுதியும் உண்டு.

செடிகள்
-------

இங்கு 245 வகையான செடிகள் உள்ளன. காட்டுப் பகுதியில் தேக்கு மரங்கள் அதிகளவில் காணப்படுகின்றன.

சான்றுகள்
---------

1. 1 2 3 4  Chaprala wildlife sanctuary - The Hindu
2. 1 2 3  Chaprala sanctuary protection hit as all van majoors strike work - Times of India
**சப்பானிய வாலாட்டி** (*Japanese wagtail*)(*மோட்டாசில்லா கிராண்டிசு*) என்பது நெட்டைக்காலி மற்றும் வாலாட்டி குடும்பமான மோட்டாசிலிடேவினைச் சேர்ந்த பறவை சிற்றினமாகும். இதன் தாயகம் சப்பான் மற்றும் கொரியா ஆகும்.

விளக்கம்
--------

சப்பானிய வாலாட்டி சுமார் 20 செ.மீ. நீளமுடையன. ஆண் பெண் குருவிகள் ஒரே மாதிரியாகத் தோற்றமளிக்கும். இவை வெள்ளை அடிப்பகுதி மற்றும் மேல் பகுதி, தொண்டை மற்றும் முதுகு கருப்பு நிறத்துடன் காணப்படும். இவற்றின் சூப்பர்சிலியாவும் வெள்ளை நிறத்தில் இருக்கும். இவற்றின் அலகு கருப்பு நிறத்திலும் கால்களும் பாதமும் அடர் சாம்பல் நிறத்திலுள்ளன. இளம் குருவிகளின் இறகுகள் முதிர்ச்சியடைந்த குருவியினை விடச் சாம்பல் நிறமாக இருக்கும்.

வகைப்பாட்டியல்
--------------

இந்தப் பறவையின் சிற்றினப் பெயரான கிராண்டிசு என்பதற்கு இலத்தீன் மொழியில் பெரியது என்று பொருள்.

பாதுகாப்பு
----------

சப்பானிய வாலாட்டி பன்னாட்டு இயற்கைப் பாதுகாப்புச் சங்கத்தினால் தீவாய்புக் கவலை குறைந்த இனமாக வகைப்படுத்தப்பட்டுள்ளது.

நடத்தை
------

### உணவு

சப்பானிய வாலாட்டி பூச்சிகளை உண்ணுகின்றது.

### கூடு

சப்பானிய வாலாட்டிகள் பெரிய குழுக்களாக மரங்களில் ஒன்றாகக் கூடுகின்றன.

### இனப்பெருக்கம்

தண்ணீருக்கு அருகில் உள்ள துவாரங்களில் கூடு கட்டுகிறது. பெற்றோர்கள் இருவரும் முட்டைகளையும் குஞ்சுகளையும் கவனித்துக்கொள்கின்றன. ஒவ்வொரு கூட்டிலும் நான்கு முதல் ஆறு முட்டைகள் இடும்.

பரவல்
-----

இதன் தாயகம் சப்பான் மற்றும் கொரியா ஆகும். தைவான், கிழக்கு சீனா மற்றும் தூர கிழக்கு ரஷ்யாவில் அலைந்து திரிபவைகளாகப் இப்பறவைகள் பதிவு செய்யப்பட்டுள்ளன. இது உள்நாட்டு ஈரநிலங்களிலும், விளை நிலங்களிலும், நகர்ப்புறங்களிலும் வாழ்கிறது.

மேற்கோள்கள்
-----------

1. 1 2 3  BirdLife International (2018). "*Motacilla grandis*". *IUCN Red List of Threatened Species* **2018**: e.T22718360A132117451. doi:10.2305/IUCN.UK.2018-2.RLTS.T22718360A132117451.en.. பார்த்த நாள்: 11 November 2021.
2. 1 2 3 4 5  "Japanese Wagtail". *Birds of the World*. 2020-01-02 அன்று மூலம் பரணிடப்பட்டது.

* 1 2 3 4 5  "Japanese Wagtail".


|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1071547
* விக்கியினங்கள்: Motacilla grandis
* BirdLife: 22718360
* BOLD: 116695
* ஈபேர்டு: japwag1
* Euring: 10210
* GBIF: 2490297
* iNaturalist: 13702
* IRMNG: 11195805
* ITIS: 561230
* IUCN: 22718360
* என்.சி.பி.ஐ: 125292
* Xeno-canto: Motacilla-grandis

 |
**இன்னிலை** என்னும் பெயரில் பழம்பாடல்கள் சிலவற்றின் தொகுப்பாக ஒரு நூல் தோற்றுவிக்கப்பட்டுள்ளது.   

20-ஆம் நூற்றாண்டில் வாழ்ந்த சொர்ணம்பிள்ளையார் என்பவர் இதனைத் தோற்றுவித்தார்.   

வ. உ. சிதம்பரம் பிள்ளையைக் கொண்டு இதற்கு விரிவுரை எழுதி, அவரைக் கொண்டே பதிப்பிக்கவும் செய்தார். 

பதினெண் கீழ்க்கணக்கு நூல்களைத் தொகுத்துக்காட்டும் பாடலில் ‘இன்னிலைய காஞ்சி’ என்னும் தொடர் வருகிறது.   

கைந்நிலை என்னும் நூல் காணப்படாத காலத்தில் 18 என்னும் எண்ணிக்கையைச் சமன்செய்ய இந்த நூல் தோற்றுவிக்கப்பட்டுள்ளது.

யாப்பருங்கல விருத்தி மேற்கோள் பாடல் ஒன்று இதில் இடம்பெற்றுள்ளது
இந்தப் பாடலின் காலம் 11-ஆம் நூற்றாண்டுக்கு முந்தையது. 

இந்த நூலை உருவாக்கியவர் இந்த நூலின் ஆசிரியர் பன்னிரண்டு ஆழ்வார்களில் ஒருவரான பொய்கையார் எனக் குறிப்பிட்டுள்ளார்.   

பாரதம் பாடிய பெருந்தேவனார் இந்த நூலுக்குக் கடவுள் வாழ்த்துப் பாடினார் எனவும் கூறுகின்றார்.   

இப்படிக் காட்டுவதன் வாயிலாக இந்த நூலைத் திருக்குறளுக்கும் முந்தியது எனவும் காட்ட முனைந்துள்ளார்.   

இவை அனைத்தும் போலியானவை என இப்பொழுது அறிஞர்கள் உணர்ந்துகொண்டுள்ளனர். 

இப்பொழுது இந்த நூலை விடுத்து, ‘கைந்நிலை’ நூலைச் சேர்த்து, 18 நூல்களைக் காண்கிறோம்.

கருவிநூல்
---------

* மு. அருணாசலம், தமிழ் இலக்கிய வரலாறு, பத்தாம் நூற்றாண்டு, 2005

மேற்கோள்கள்
-----------

1. ↑  1917, பிங்கல ஆண்டு
2. ↑  
"நாலடி,நான்மணி,நா நாற்பது,ஐந்திணை,முப்
பால்,கடுகம்,கோவை,பழமொழி,மாமூலம்,
இன்னிலைய காஞ்சியோடு,ஏலாதி என்பவே,
கைந்நிலைய வாம்கீழ்க்கணக்கு."
3. ↑  
உடைமையராய் சென்றக்கால் ஊரெல்லாம் சுற்றம்
உடைமைக்கோல் இன்றங்குச் சென்றக்கால், சுற்றம்
உடையவரும் வேறுபடும்.
**சம அளவு அலுமினியம்** (Alluminium equivalent ) எக்சு கதிர் குழாய் அதற்குண்டான கூண்டில்(Housing) நிலையாக வைக்கப்பட்டுள்ளது. கருவியை இயக்கும் போது தோற்றுவிக்கப்படும் கதிர்கள் முதலில் குழாயின் கண்ணாடிச் சுவரைக் கடந்து வெளிப்படுகிறது.கூண்டில் குழாயினைச் சுற்றி எண்ணெய் உள்ளது.இவ் எண்ணெய் ஓரளவு வெப்பத்தினை அகற்றவும் மின்கடவாப் பொருளாகவும் பயன்படுகிறது.இதிலும் சிறிது கதிர்கள் ஏற்றுக் கொள்ளப்படுகிறது. மேலும் கதிர்கள் வெளிப்பட கூண்டில் அமைக்கப்பட்டுள்ள தடித்த நெகிளி( Plastic) வழியாக வெளிப்படுகிறது. அங்கும் கதிர்கள் ஏற்கப்படுகின்றன.இவ்வாறு கருவியைவிட்டு வெளிப்படும் முன், கண்ணாடிச்சுவர்,
எண்ணெய் ,நெகிளி என்று பல்வேறு பட்ட பொருட்களில் ஏற்கப்பட்டு செறிவு குறைகிறது.இது வடிகட்டி போல் செயல்படுகிறு.இதனை கட்டுப்படுத்த முடியாது. எனவே இது உள்ளார்ந்த வடிகட்டி (Inherent filter ) எனப்படும்.மேலும் வடிகட்ட கூடுதல் அலுமினியத் தகடுகள் சேர்த்து (Added filter ) மென்கதிர்கள் அகற்றப்படுகின்றன. உள்ளார்ந்த வடிகட்டி கதிர்களின் செறிவினை எவ்வளவு குறைக்கிறதோ அதே அளவு செறிவினைக் குறைக்க தேவைப்படும் அலுமினியத் தகட்டின் கன அளவு, சம அளவு அலுமினியம் எனப்படுகிறது. உள்ளார்ந்த வடிகட்டி + கூடுதல் வடிகட்டி= பயனுறு வடிகட்டி(.Effective filter) ஆகும்.

பொதுவாக சம அளவு அலுமினியம் என்பது , ஒரு குறிப்பிட்ட கனளவுள்ள பொருள் எக்சு கதிர்களின் செறிவினை எவ்வளவு குறைகுகிறதோ அதேஅளவு செறிவினைக் குறைக்க தேவைப்படும் அலுமினியத்தின் கன அளவு ஆகும்.

மேற்கோள்களும் குறிப்புகளும்
---------------------------

1. funtamentals of radiology- Massy and Meridith
**கென்னத் ஸ்ட்ரீட், இளையவர்** (*Kenneth Street, Jr*, 1920 - 13 மார்ச் 2006) என்பவர் ஒரு அமெரிக்க வேதியியலாளர் ஆவார். 1949, 1950 ஆம் ஆண்டுகளில் 97 மற்றும் 98 ஆவது தனிமங்களான பெர்க்கிலியம் மற்றும் காலிபோர்னியம் முதலியவற்றைக் கண்டுபிடித்த அறிவியலாளர் குழுவில் இவரும் ஓர் உறுப்பினராக இருந்தார்.

கலிபோர்னியாவில் உள்ள பெர்க்லியில் இவர் 1920 ஆம் ஆண்டு பிறந்தார். 1943 ஆம் ஆண்டு கலிபோர்னியா பல்கலைக்கழகத்தில் தன்னுடைய வேதியியல் பட்டத்தைப் பெற்றார். அதன் பின்னர் இரண்டாம் உலகப்போரில் வான் பதக்கம் மற்றும் புகழ்பெற்ற பறக்கும் சின்னம் போன்ற பெருமைகளுடன் போர் விமானியாகப் பணியாற்றினார். போருக்குப் பின் இவர் பெர்க்லிக்குத் திரும்பி அணுக்கரு வேதியியலில் 1949 ஆம் ஆண்டு தன்னுடைய முனைவர் பட்டத்தைப் பெற்றார். அமெரிசியம் மற்றும் கியூரியம் தனிமங்களின் ஓரிடத்தான்கள் என்பது இவருடைய முனைவர் பட்டத்திற்கான ஆய்வுத் தலைப்பாகும்.

பெர்க்லியம் மற்றும் காலிபோர்னியம் தொடர்பான ஆய்வுகளை இவர் இலாரன்சு பெர்க்லி கதிரியக்க ஆய்வகம் மேற்கொண்டார், இவருடன் அப்பொழுது சிடான்லி செரால்டு தாம்சன், கிளென் தியோடர் சீபோர்க்கு, மற்றும் ஆல்பர்ட் கெயோர்சோ ஆகியோர் அக்குழுவில் இருந்தனர். 1949 ஆம் ஆண்டு பெர்க்லியில் பல்கலைக்கழக ஆசிரியராக இணைந்த இவர் பின்னாளில் அந்த ஆய்வகத்தின் இணை இயக்குநராகவும் தொடர்ந்து வேதியியல் பேராசிரியர் ஆகவும் உயர்ந்தார். அணுக்கரு வேதியியல், புவிவெப்ப ஆற்றல், புவி வேதியியல் போன்ற துறைகளில் இவருக்கு ஆர்வமும் நாட்டமும் மிகுந்திருந்தது.

கென்னத் சிடீர்ட் 1986 ஆம் ஆண்டில் பணியில் இருந்து ஓய்வு பெற்றார். ஓய்வுக்குப் பிறகு இவர் தன் மனைவி சேனுடன் கலிபோர்னியாவில் உள்ள டெய்லர்சுவில் நகருக்கு இடம்பெயர்ந்தார். 1944 ஆம் ஆண்டில் இவர்களுக்குத் திருமணம் நடைபெற்றுள்ளது. இரண்டு மகன்கள் மற்றும் ஒரு மகளுக்குத் தந்தையான இவர் முதுகுப்பை சுமந்து மலைகளில் நடத்தல், படகில் பயணம் செய்தல் ஆகியவற்றிலும் நாட்டம் கொண்டிருந்தார். 2006 மார்ச்சு 13 இல் கலிபோர்னியாவில் உள்ள பாரடைசு நகரில் இவர் காலமானார்

மேற்கோள்கள்
-----------

1. 1 2 3 4 5 6 7 8 9  Kenneth Street, Jr பரணிடப்பட்டது 2011-07-13 at the வந்தவழி இயந்திரம், Obituaries for April 25, 2006, Lassen County Times, accessed 6 March 2011
2. ↑  Isotopes of americium and curium, Kenneth Street, University of California, 1949
3. ↑  Proceedings of the Symposium Commemorating the 25th Anniversary of Elements 97 and 98, escholarship.org, accessed 6 March 2011
கவிஞர் எருவில் மூர்த்தி
**எருவில் மூர்த்தி** (*நாகப்பன் ஏரம்பமூர்த்தி*, இறப்பு: ஜனவரி 11, 2007), பிரபல ஈழத்துக் கவிஞர் ஆவார். மட்டக்களப்பைச் சேர்ந்த இவர் 500 இற்கும் மேற்பட்ட வானொலி மெல்லிசைப் பாடல்களையும் நூற்றுக்கு மேற்பட்ட கவிதைகளையும் எழுதியுள்ளார்.

வாழ்க்கைச் சுருக்கம்
--------------------

இவர் மட்டக்களப்பு எருவில் என்ற கிராமத்தில் பிறந்தார். ஆரம்பக் கல்வியை தனது ஊரிலேயே கற்றவர், பின்பு திருகோணமலை இந்துக் கல்லூரியில் உயர்கல்வி பெற்றார். தனது இளமைக்காலம் தொடக்கம் இறுதிவரை இலங்கையின் அனைத்துத் தமிழ்ப் பத்திரிகைகளிலும் சஞ்சிகைகளிலும் கவிதைகளை வெளிக் கொண்டுவந்தார். இவரது முதற்பாடல் 1958 ஆம் ஆண்டிலே சுதந்திரன் பத்திரிகையில் வெளிவந்தது.

வானொலிக்கலைஞர்
--------------

இவர் இலங்கை வானொலி, ரூபவாஹினி கூட்டுத்தாபன தொலைக்காட்சி நிகழ்ச்சிகளுக்கும், பல பிரபல ஈழத்துப் பாடகர்களுக்கு பாடல்கள் இயற்றியுள்ளார். இவரது திரைப்படப் புகழ் இசையமைப்பாளர்களான எம். எஸ். செல்வராஜா, ஆர். முத்துசாமி, எம். கே. ரொக்சாமி, யாழ் கண்ணன் - நேசன் போன்றோர் இசையமைத்துள்ளனர்.

ஈழப்போராட்டத்தில் பங்கெடுப்பு
-----------------------------

1956 ஜூன் 8 இல் மட்டக்களப்பில் தனிச்சிங்களச் சட்டத்தை எதிர்த்து இடம்பெற்ற சத்தியாக்கிரகப் போராட்டத்தில் ஈடுபட்டு தனது இரு கண்களையும் இழந்த போதிலும் இறுதிவரை தமிழ் இலக்கியப் பணியாற்றியவர் என்பது குறிப்பிடத்தக்கது.

வெளி இணைப்புகள்
---------------

* பாடி ஓய்ந்த பாடுமீன் ஒன்று (நேர்காணல், பாடல்கள்)
கங்கா தேவி கும்பத்துடன்
**கும்பம்** (Sanskrit: कुम्भ),என்பது ஒரு முழுமையான குடம், அல்லது ஜாடி ஆகும். இதைக் கலசம் என்றும் கூறுவர். இந்து மதப் புராணங்களில் இது கருப்பை எனும் அர்த்தத்துடன் குறிப்பிடப்படுகிறது. இது மனிதர்களின் வாழ்வாதாரம், வளம், வாழ்க்கை, இனப்பெருக்க சக்தி ஆகியவற்றை பிரதிபலிக்கிறது எனவும் குறிக்கின்றன.
இந்து மதத்தின் தொன்மவியல் மற்றும் வேதங்களில் உள்ள பல குறிப்புகளில் மனிதன் கும்பத்தில் (கருப்பையில்) இருந்து பிறந்தான் என சொல்லப்படுகிறது. புராண காலத்து முனிவரான அகத்தியர் கருவின் (கும்பத்தின்) வெளியே பிறந்தார் என்று கூறப்படுகிறது.
மங்கல விழாக்கள், சமய விழாக்கள் மற்றும் சடங்குகளில், கும்பத்தில் (பானைகளில்) நீரையும், இலைகளையும் நிரப்பி அலங்கரிக்கின்றனர். இந்தச் சடங்குகள் பழங்காலம் முதல் இன்றுவரை வழக்கத்தில் இருந்து வருகின்றன.

இந்திய ஜோதிடத்தில் கும்பம் ஒரு ராசியாகக் குறிப்பிடப்பட்டுள்ளது. இராமாயணத்தில் வரும் இராவணனின் தம்பியின் பெயரான கும்பகர்ணன், கும்பத்தின் பெயராலேயே குறிப்பிடப்படுகிறது.

மேற்கோள்கள்
-----------

1. ↑  Darian 2001, ப. 125 Quote: The Kumbha: After the *Makara*, Ganga's most distinctive sculptural feature is the full vase, first appearing with the river goddess on the same Varaha cave frieze from Udaygiri. Although not common in the early stages of the Ganga image, the full vase appears more and more frequently as the Ganga theme reaches maturity.